În România au fost înregistrate mai multe cazuri noi de Covid-19 decât în Italia, în ultimele 24 de ore.
Numărul infectărilor din România este într-o uşoară creştere în ultimele zile faţă de cifrele cu mult sub 200 de acum ceva zile. În Italia noul bilanţ publicat astăzi de Serviciul italian de Protecţie Civilă informează că s-au înregistrat 163 de noi cazuri de coronavirus. Numărul cazurilor noi de infectare în România transmis astăzi de GCS este de 222. Numărul deceselor din România, astăzi, a crescut cu 11, iar în Italia cu 56.
România a înregistrat astăzi conform datelor transmise de autorităţi mai multe cazuri decât Italia care pentru mult timp a fost epicentrul pandemiei de coronavirus din Europa. La vârful epidemic în Italia s-au înregistrat peste 6500 de cazuri în 24 de ore.Şi în data de 4 iunie în România s-au înregistrat mai multe cazuri decât în Italia, raportul fiind 238 la 177.12 iunie ItaliaBilanţul epidemiei de coronavirus a ajuns la 34.223 de morţi în Italia, cu 56 de decese produse în ultimele 24 de ore, iar numărul total al persoanelor infectate a depăşit 236.300.Serviciul italian de Protecţie Civilă a comunicat, vineri după-amiază, că bilanţul epidemic este de 34.223 de morţi, iar numărul total al cazurilor de infectare cu noul coronavirus raportate până acum a ajuns la 236.305.În ultimele 24 de ore, s-au înregistrat 163 de noi cazuri de coronavirus şi 56 de decese, potrivit Serviciului italian de Protecţie Civilă, citat de agenţia Adnkronos şi de cotidianul La Stampa.12 iunie RomâniaPână astăzi, 12 iunie, pe teritoriul României, au fost confirmate 21.404 de cazuri de persoane infectate cu virusul COVID – 19 (coronavirus). Dintre persoanele confirmate pozitiv, 15.445 au fost declarate vindecate şi externate.De la ultima informare transmisă de Grupul de Comunicare Strategică, au fost înregistrate alte 222 de noi cazuri de îmbolnăvire. 1380 persoane diagnosticate cu infecţie cu COVID-19 au decedat.